જમ્મુ કાશ્મીરઃ પુલવામામાં મતદાન વખતે આતંકીઓએ ફેંક્યો ગ્રેનેડ, સુરક્ષાબળોએ કરી ઘેરાબંધી | Grenade attack on polling station in Pulwama in Jammu Kashmir. - Gujarati Oneindia
5 min ago પેન્ટની ઝીપ ખોલવી અને સગીરાનો હાથ પકડવો પૉક્સો એક્ટ હેઠળ ગુનો નથીઃ બૉમ્બે હાઈકોર્ટ
| Published: Monday, May 6, 2019, 11:28 [IST]
જમ્મુ કાશ્મીરના પુલવામામાં એક પોલિંગ સ્ટેશન પર ગ્રેનેડ એટેકના સમાચાર છે. દક્ષિણ કાશ્મીરના પુલવામામાં જે સમયે આતંકીઓએ ગ્રેનેડ ફેંક્યો તે સમયે અહીં મતદાન ચાલુ હતુ. પુલવામા અનંતનાગ લોકસભા વિસ્તાર હેઠળ આવે છે. પોલિસ તરફથી મળેલી માહિતી મુજબ ઘટનામાં કોઈના પણ ઘાયલ થવાના સમાચાર નથી. હુમલો પુલવામાના રોહમુ પોલિંગ સ્ટેશન પર થયો છે. સુરક્ષાબળોએ આ વિસ્તારને ઘેરી લીધો છે અને સર્ચ ઑપરેશન ચાલુ છે.
કુલગામમાં પણ ચાલુ છે મતદાન
લોકસભા ચૂંટણી દરમિયાન જમ્મુ કાશ્મીરથી મતદાન દરમિયાન આતંકી હુમલાની આ અત્યાર સુધીની પહેલી ઘટના છે. પુલવામા ઉપરાંત શોપિયામાં પણ આજે મતદાન થઈ રહ્યુ છે. જમ્મુ કાશ્મીરમાં અનંતનાગ લોકસભા સીટમાં ત્રણ તબક્કામાં મતદાન થઈ રહ્યુ છે. સોમવારે અનંગનાગ ઉપરાંત કુલગામમાં પણ મત નાખવામાં આવી રહ્યા છે. અનંગનાગમાં સુરક્ષા વ્યવસ્થાને જોતા ત્રણ તબક્કામાં મતદાન કરાવવાનો નિર્ણય લેવામાં આવ્યો હતો. જ્યાં અનંતનાગમાં 23 એપ્રિલના પહેલા તબક્કામાં મતદાન થયુ તો કુલગામમાં 29 એપ્રિલના રોજ પહેલા તબક્કાનું મતદાન થયુ હતુ. અનંતનાગ, પીડીપીના પ્રમુખ અને રાજસના પૂર્વ મુખ્યમંત્રી રહેલા મહેબુબા મુફ્તીનો સંસદીય વિસ્તાર છે. વર્ષ 2014માં મહેબુબા મુફ્તી અહીં છ લાખ મતોથી જીત્યા હતા. અનંતનાગમાં આ વખતે 18 ઉમેદવાર પોતાનું નસીબ અજમાવી રહ્યા છે.
આ પણ વાંચોઃ Lok Sabha Elections Live: પાંચમા તબક્કામાં 7 રાજ્યોની 51 સીટ પર ચૂંટણી
jammu kashmir pulwama srinagar anantnag grenade attack indian army crpf જમ્મુ કાશ્મીર પુલવામા શ્રીનગર ગ્રેનેડ હુમલો ભારતીય સેના સીઆરપીએફ